ΚΑΝΟΝΙΣΜΟΣ (ΕΟΚ) αριθ. 103/76 ΤΟΥ ΣΥΜΒΟΥΛΙΟΥ της 19ης Ιανουαρίου 1976 περί καθορισμού κοινών προδιαγραφών εμπορίας για ορισμένους νωπούς ιχθείς ή διατηρημένους δι' απλής ψύξεως

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 100/76 του Συμβουλίου της 19ης Ιανουαρίου 1976 περί κοινής οργανώσεως αγοράς στον τομέα των προϊόντων αλιείας(1), και ιδίως το άρθρο 2 παράγραφος 3,

την πρόταση της Επιτροπής,

Εκτιμώντας:

ότι ο κανονισμός (ΕΟΚ) αριθ. 100/76 προβλέπει την δυνατότητα καθορισμού κοινών προδιαγραφών εμπορίας- ότι η εφαρμογή των προδιαγραφών αυτών δύναται να συμβάλλει στην βελτίωση της ποιότητος ιχθύων που τίθενται σε εμπορία και να διευκολύνει, κατά συνέπεια, την διάθεσή τους-

ότι η βελτίωση της ποιότητος δύναται ιδίως να επιτευχθεί με τον αποκλεισμό των ιχθύων που δεν παρουσιάζουν έναν ορισμένο βαθμό φρεσκότητος, από την εμπορία για την ανθρώπινη κατανάλωση-

ότι σε όλα σχεδόν τα Κράτη μέλη που ασκούν τη θαλάσσια αλιεία, οι ιχθείς που, δυνάμει της εθνικής ρυθμίσεως κρίθηκαν κατάλληλοι για την ανθρώπινη κατανάλωση, τίθενται σε πώληση κατόπιν διαλογής ανάλογα με το μέγεθος, το βάρος, την εμφάνιση και άλλα κριτήρια- ότι υφίσταται επίσης μία κατάταξη ανάλογα με τον βαθμό φρεσκότητος-

ότι λαμβάνοντας υπόψη τα μέτρα που προβλέπονται στον κανονισμό (ΕΟΚ) αριθ. 100/76, που αποβλέπει στον καθορισμό και την διαμόρφωση των τιμών, η τυποποίηση ορισμένων προϊόντων παρουσιάζει ιδιαίτερη σημασία- ότι υπάρχει συνεπώς δυνατότητα να καταστούν ομοιόμορφες οι κατατάξεις που πραγματοποιήθησαν μέχρι τώρα στο εθνικό επίπεδο-

ότι μέχρι σήμερα η κατάταξη των ιχθύων επραγματοποιείτο μόνον προ της πρώτης πωλήσεως, δεδομένου ότι μεγάλο μέρος αυτών των ιχθύων μετατρέπονται αμέσως σε φιλέττα ή μεταποιούνται με άλλο τρόπο- ότι πρέπει συνεπώς να περιορισθεί η εφαρμογή κοινών προδιαγραφών στο στάδιο της πρώτης πωλήσεως στην Κοινότητα-

ότι οι προδιαγραφές πρέπει να εφαρμοσθούν για όλους τους ιχθείς τους προοριζόμενους για ανθρώπινη κατανάλωση που τίθενται σε εμπορία στην επικράτεια των Κρατών μελών της Κοινότητος, συμπεριλαμβανομένων των εισαγωγών-

ότι ο περιορισμός της επιβληθείσης στους επαγγελματίες υποχρεώσεως για τους ιχθείς που προορίζονται για την ανθρώπινη κατανάλωση επιτρέπει πράγματι μία διάκριση πιο σαφή και ταχεία μεταξύ αφ' ενός μεν των προϊόντων που, αφού έγιναν αποδεκτά για ανθρώπινη κατανάλωση, χρησιμοποιούνται προς τον σκοπόν αυτό και επομένως υποβάλλονται σε κατάταξη αφ' ετέρου δε των άλλων προϊόντων- ότι τόσο η εμπορία στο στάδιο της εφαρμογής των προδιαγραφών όσο και ο έλεγχος της τηρήσεως των εν λόγω προδιαγραφών θα διευκολυνθούν με τον τρόπο αυτό- ότι είναι, ως εκ τούτου, αναγκαίο να αποκλεισθούν από το πεδίο εφαρμογής ορισμένες κατ' ευθείαν πωλήσεις μικρών ποσοτήτων στο λιανικό εμπόριο ή τους καταναλωτές-

ότι τα ένδεκα είδη που αναφέρονται στον παρόντα κανονισμό αντιπροσωπεύουν περίπου το 60% της κοινοτικής παραγωγής νωπών ιχθύων και το 80% των εισαγωγών προελεύσεως τρίτων χωρών- ότι πρέπει λοιπόν να εφαρμοσθούν οι προδιαγραφές κατά προτεραιότητα στα είδη αυτά-

ότι η φρεσκότης αποτελεί αποφασιστικό παράγοντα για την εκτίμηση της ποιότητος του ιχθύος- ότι η κατάταξη ανάλογα με το μέγεθος είναι εξ ίσου απαραίτητη λόγω της ποικιλίας των αγοραστικών συνηθειών των καταναλωτών και των κοινών μεθόδων μεταποιήσεως στην Κοινότητα-

ότι οι διάφοροι βαθμοί φρεσκότητος και τα διάφορα μεγέθη πρέπει να διακρίνονται κατά τον καλύτερο τρόπο- ότι πρέπει επομένως να προβλεφθεί ένας περιορισμένος αλλά επαρκής αριθμός κατηγοριών φρεσκότητος και κατηγοριών μεγέθους-

ότι δεν υπάρχει επί του παρόντος αντικειμενική μέθοδος που να επιτρέπει την εκτίμηση γρήγορα και συγχρόνως με μειωμένο κόστος της καταστάσεως φρεσκότητος του ιχθύος- ότι μόνον η οργανοληπτική εξέταση, η οποία άλλωστε εφαρμόζεται στα Κράτη μέλη, ανταποκρίνεται στην εν λόγω απαίτηση και αποτελεί αποδεκτή μέθοδο-

ότι, λαμβάνοντας υπόψη την πρακτική που ασκείται στα περισσότερα Κράτη μέλη, θεωρείται σκόπιμο να πραγματοποιούν οι επαγγελματίες την ταξινόμηση κατά κατηγορίες φρεσκότητος και κατά κατηγορίες μεγέθους-

ότι, με σκοπό ιδίως την εκτίμηση της φρεσκότητος με οργανοληπτικά κριτήρια, πρέπει να προβλεφθεί η συνδρομή εμπειρογνωμόνων διοριζόμενων προς τον σκοπό αυτόν από τις ενδιαφερόμενες επαγγελματικές οργανώσεις-

ότι, προς τον σκοπό της αμοιβαίας πληροφορήσεως, πρέπει κάθε Κράτος μέλος να κοινοποιεί στα άλλα Κράτη μέλη και στην Επιτροπή κατάλογο με τα ονόματα και τις διευθύνσεις εμπειρογνωμόνων και ενδιαφερομένων επαγγελματικών οργανώσεων-

ότι είναι απαραίτητο οι εισαγόμενοι από τρίτες χώρες ιχθείς να είναι σύμφωνοι προς τις κοινοτικές προδιαγραφές-

ότι η εφαρμογή των εν λόγω προδιαγραφών στους ιχθείς αυτούς απαιτεί συμπληρωματικές ενδείξεις επί της συσκευασίας- ότι εντούτοις αυτές οι ενδείξεις δεν είναι αναγκαίες αν πρόκειται περί ιχθύων που εισήχθησαν στην Κοινότητα με σκάφη τρίτων χωρών υπό τις ίδιες προϋποθέσεις όπως η κοινοτική παραγωγή,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για τους σκοπούς αυτού του κανονισμού, νοείται ως:

α) "θέση σε εμπορία": η πρώτη διάθεση προς πώληση και η πρώτη πώληση, μετά την είσοδο εντός της Κοινότητος-

β) "παρτίδα": ορισμένη ποσότητα ιχθύων του αυτού είδους που έχει τύχει της αυτής μεταχειρίσεως και που προέρχεται πιθανώς από την ίδια περιοχή αλιείας και από το ίδιο σκάφος-

γ) "περιοχή αλιείας": συνήθης ονομασία σε αλιεύματα της περιοχής όπου πραγματοποιείται η παραγωγή-

δ) "εμφάνιση": τύπος υπό τον οποίο ο ιχθύς τίθεται σε εμπορία, ως ολόκληρος, χωρίς εντόσθια, αποκεφαλισμένος κλπ.

Άρθρο 2

1. Οι ιχθείς που αναφέρονται στο άρθρο 3 και αποτελούν μέρος της κοινοτικής παραγωγής δύνανται να τεθούν σε εμπορία για την ανθρώπινη κατανάλωση εντός της Κοινότητος μόνον αν είναι σύμφωνοι προς τις διατάξεις του παρόντος κανονισμού.

2. Οι διατάξεις του παρόντος κανονισμού δεν εφαρμόζονται εν τούτοις σε μικρές ποσότητες ιχθύων, που διατίθενται απ' ευθείας από τους παράκτιους αλιείς στο λιανικό εμπόριο ή τους καταναλωτές.

3. Οι λεπτομέρειες εφαρμογής της παραγράφου 2 καθορίζονται σύμφωνα με την διαδικασία του άρθρου 32 του κανονισμού (ΕΟΚ) αριθ. 100/76.

Άρθρο 3

Οι προδιαγραφές εμπορίας καθορίζονται για τα ακόλουθα είδη θαλασσίων ιχθύων της κλάσεως ex 03.01 B I του κοινού δασμολογίου, εξαιρέσει των ζώντων ιχθύων, κατεψυγμένων ή τεμαχισμένων:

"" ID="1">Βακαλάοι> ID="2">(Gadus morrhua)"> ID="1">Γάδοι μέλανες> ID="2">(Pollachious virens)"> ID="1">Καλλαρίες> ID="2">(Melanogrammus aeglefinus)"> ID="1">Γάδοι> ID="2">(Merlangius merlangius)"> ID="1">Πλάτακες

(πησσί και χωματίδα)> ID="2">(Pleuronectes platessa)"> ID="1">Σκορπιοί του βορρά"> ID="1">σεβαστοί> ID="2">(Sebastes marinus)"> ID="1">Σκόμβροι> ID="2">(Scomber scombrus)"> ID="1">Ρέγγες> ID="2">(Clupea harengus)"> ID="1">Σαρδέλλες> ID="2">(Clupea pilchardus walbaum)"> ID="1">Αντζούγες> ID="2">(Engraulis encrasicholus)"> ID="1">Μερλούκκιοι> ID="2">(Merluccius sp.p)">

Άρθρο 4

Οι προδιαγραφές εμπορίας που αναφέρονται στο άρθρο 3 περιλαμβάνουν:

α) κατηγορίες φρεσκότητος-

β) κατηγορίες μεγέθους.

Άρθρο 5

Οι κατηγορίες φρεσκότητος καθορίζονται για κάθε παρτίδα σε συνάρτηση με τον βαθμό φρεσκότητος των ιχθύων και ορισμένα συμπληρωματικά χαρακτηριστικά.

Ο βαθμός φρεσκότητος καθορίζεται με την βοήθεια πίνακος του παραρτήματος Α, που περιλαμβάνει τα ακόλουθα στοιχεία:

α) όψη-

β) κατάσταση-

γ) οσμή.

Σε κάθε εξεταζόμενο τεμάχιο δίδεται βαθμός εκτιμήσεως ανταποκρινόμενος σε κριτήρια φρεσκότητος που υποδεικνύονται στον πίνακα. Ο αριθμητικός μέσος όρος των βαθμών εκτιμήσεως αποδίδει το βαθμό φρεσκότητος.

Άρθρο 6

1. Με βάση τις διατάξεις του άρθρου 5, οι ιχθείς κατατάσσονται σε παρτίδες που ανταποκρίνονται σε μία των κατηγοριών φρεσκότητος "Έξτρα", Α ή Β.

Κταηγορία φρεσκότητος "έξτρα":

Ο βαθμός φρεσκότητος των ιχθύων της κατηγορίας αυτής είναι ίσος ή ανώτερος του 2 και κατώτερος του 2.7. Οι ιχθείς πρέπει να είναι απαλλαγμένοι δειγμάτων πιέσεως ή εκδορών, ακαθαρσιών και αποχρωματισμού.

Κατηγορία φρεσκότητος Α:

Ο βαθμός φρεσκότητος των ιχθύων της κατηγορίας αυτής είναι ίσος ή ανώτερος του 2 και κατώτερος του 2.7. Είναι ανεκτή ελάχιστη αναλογία των ιχθύων που παρουσιάζουν ελαφρά δείγματα πιέσεως και επιφανειακές εκδορές. Οι ιχθείς οφείλουν να είναι απαλλαγμένοι ακαθαρσιών και εντόνου αποχρωματισμού.

Κατηγορία φρεσκότητος Β:

Ο βαθμός φρεσκότητος των ιχθύων της κατηγορίας αυτής είναι ίσος ή ανώτερος του 1 και κατώτερος του 2. Επιτρέπεται μία ελάχιστη αναλογία των ιχθύων που παρουσιάζουν δείγματα μεγαλύτερης πιέσεως και ελαφρές εκδορές. Οι ιχθείς οφείλουν να είναι απαλλαγμένοι ακαθαρσιών και εντόνου αποχρωματισμού.

2. Για την κατάταξη των προϊόντων σε διαφορετικές κατηγορίες φρεσκότητος υπολογίζεται εξ ίσου η παρουσία παρασίτων, λαμβάνοντας υπόψη τη φύση του προϊόντος, την περιοχή αλιείας και την εμφάνισή του.

Οι λεπτομέρειες εφαρμογής της παρούσας παραγράφου καθορίζονται σύμφωνα με την διαδικασία που προβλέπει το άρθρο 32 του κανονισμού ΕΟΚ αριθ. 100/76. Η ένδειξη της περιοχής αλιείας, κατά παρτίδες, δύναται να ορισθεί σύμφωνα με την αυτή διαδικασία.

Άρθρο 7

1. Κάθε παρτίδα πρέπει να είναι ομοιγενής όσον αφορά την κατάσταση φρεσκότητος. Εν τούτοις, μία παρτίδα μικρού όγκου μπορεί να μην είναι ομοιογενής- στην περίπτωση αυτή κατατάσσεται στην πιο χαμηλή αντιπροσωπευόμενη κατηγορία φρεσκότητος.

2. Η κατηγορία φρεσκότητος πρέπει να γράφεται με ευανάγνωστα και ανεξίτηλα γράμματα ελάχιστου ύψους 5 εκ., επί ετικέτας τοποθετημένης επί των παρτίδων.

Άρθρο 8

1. Το μέγεθος των ιχθύων υπολογίζεται από το βάρος τους ή από τον αριθμό τους κατά κιλό.

2. Οι παρτίδες κατατάσσονται στις κατηγορίες μεγέθους ανάλογα με τον πίνακα που αναφέρεται στο παράρτημα Β.

3. Κάθε παρτίδα πρέπει να είναι ομοιογενής όσον αφορά το μέγεθος των ιχθύων. Εν τούτοις, μία παρτίδα μικρού όγκου δύναται να μην είναι ομοιογενής. Στην περίπτωση αυτή, κατατάσσεται στην λιγότερο πλεονεκτούσα, από τις αντιπροσωπευόμενες, κατηγορία μεγέθους.

4. Η κατηγορία μεγέθους και ο τρόπος εμφανίσεως πρέπει να γράφεται με ευανάγνωστα και ανεξίτηλα γράμματα ελάχιστου ύψους 5 εκ. επί ετικέτας τοποθετημένης επί των παρτίδων.

Άρθρο 9

Οι επαγγελματίες προβαίνουν στην κατάταξη κατά κατηγορίες φρεσκότητος και κατηγορίες μεγέθους με την βοήθεια εμπειρογνωμόνων που ορίζονται προς τον σκοπό αυτόν από τις ενδιαφερόμενες επαγγελματικές οργανώσεις.

Άρθρο 10

Κάθε Κράτος μέλος ανακοινώνει στα άλλα Κράτη μέλη και στην Επιτροπή, το αργότερο ένα μήνα προς της ημερομηνίας εφαρμογής του παρόντος κανονισμού, κατάλογο των ονομάτων και των διευθύνσεων των εμπειρογνωμόνων και των επαγγελματικών οργανώσεων που προβλέπονται από το άρθρο 9. Οποιαδήποτε τροποποίηση του καταλόγου αυτού ανακοινώνεται στα άλλα Κράτη μέλη και στην Επιτροπή.

Άρθρο 11

1. Οι ιχθείς που αναφέρονται στο άρθρο 3 προελεύσεως τρίτων χωρών δύνανται να τεθούν στην κατανάλωση εντός της Κοινότητος για ανθρώπινη διατροφή, μόνον:

α) αν ανταποκρίνονται στις διατάξεις των άρθρων 4, 5, 6, 7 και 8-

β) αν παρουσιάζονται σε συσκευασίες φέρουσες την ένδειξη, με τρόπο ευδιάκριτο και πλήρως ευανάγνωστο:

- της χώρας καταγωγής τυπωμένη με λατινικά γράμματα μεγέθους τουλάχιστον 20 χιλιοστών,

- του είδους των ιχθύων,

- του τρόπου εμφανίσεως,

- της κατηγορίας φρεσκότητος και της κατηγορίας μεγέθους,

- του καθαρού βάρους σε χιλιόγραμμα των ιχθύων που περιέχονται στις συσκευασίες,

- της ημερομηνίας της κατατάξεως και της ημερομηνίας της εξαγωγής,

- του ονόματος και της διευθύνσεως του εξαγωγέως.

2. Εν τούτοις, οι ιχθείς που προέρχονται απ' ευθείας από τις περιοχές αλιείας και εισήχθησαν σε λιμένα της Κοινότητος από σκάφη με σημαία τρίτης χώρας και που προορίζονται να τεθούν σε εμπορία για την ανθρώπινη κατανάλωση υπόκεινται στις ίδιες διατάξεις που εφαρμόζονται για την κοινοτική παραγωγή.

Άρθρο 12

1. Ο κανονισμός (ΕΟΚ) αριθ. 2455/70 του Συμβουλίου της 30ής Νοεμβρίου 1970 περί καθορισμού των κοινών προδιαγραφών εμπορίας για ορισμένους ιχθείς νωπούς ή διατηρημένους δι' απλής ψύξεως(2), όπως ετροποποιήθη τελευταία με τον κανονισμό (ΕΟΚ) αριθ. 3308/75(3), καταργείται.

2. Οι παραπομπές στον καταργηθέντα, δυνάμει της παραγράφου 1, κανονισμό θεωρούνται ότι γίνονται στον παρόντα κανονισμό.

Άρθρο 13

Ο παρών κανονισμός αρχίζει να ισχύει την 1η Φεβρουαρίου 1976.

Ο παρών κανονισμός είναι δεσμευτικός ως προς όλα τα μέλη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 19 Ιανουαρίου 1976.

Για το Συμβούλιο

Ο Πρόεδρος

J. HAMILIUS

(1) ΕΕ αριθ. Ν 20 της 28. 1. 1976, σ. 1.

(2) ΕΕ αριθ. Ν 264 της 5. 12. 1970, σ. 1.

(3) ΕΕ αριθ. Ν 328 της 20. 12. 1975, σ. 9.

ΠΑΡΑΡΤΗΜΑ Α

ΠΙΝΑΚΑΣ ΕΚΤΙΜΗΣΕΩΣ ΦΡΕΣΚΟΤΗΤΟΣ "" ID="1">ΔΕΡΜΑ> ID="2">ζωηρό και ιριδίζον χρώμα, χωρίς αποχρωματισμό

υδαρής και διαυγής επικαλύπτουσα γλοιώδης ουσία> ID="3">ζωηρό χρώμα χωρίς λάμψη

επικαλύπτουσα γλοιώδης ουσία ελαφρώς θολή> ID="4">σε στάδιο αποχρωματισμού και θαμπωμένο

επικαλύπτουσα γλοιώδης ουσία γαλακτόχρους> ID="5">χρώμα θαμπό (1)

αδιαφανής επικαλύπτουσα γλοιώδης ουσία"> ID="1" ASSV="3">ΟΦΘΑΛΜΟΣ> ID="2">κυρτός (bombe)> ID="3">κυρτός, ελαφρώς αποκυρτούμενος> ID="4">επίπεδος> ID="5">κοίλος εις το μέσον (1)"> ID="2">κερατοειδής διαυγής> ID="3">κερατοειδής ελαφρώς αδιαφανής> ID="4">κερατοειδής αδιαφανής> ID="5">κερατοειδής γαλακτόχρους"> ID="2">κόρη μαύρη και στίλβουσα> ID="3">μαύρη κόρη, θαμπή> ID="4">κόρη αδιαφανής> ID="5">κόρη γκρίζα"> ID="1" ASSV="2">ΒΡΑΓΧΙΑ> ID="2">στίλβοντα> ID="3">λιγότερο χρωματισμένα> ID="4">αποχρωματιζόμενα αδιαφανής> ID="5">κιτρινωπά (1)"> ID="2">άνευ βλέννας> ID="3">ελαφρά ίχνη διαυγούς επικαλύπτουσας γλοιώδους ουσίας> ID="4">επικαλύπτουσα γλοιώδης ουσία> ID="5">γαλακτόχρους επικαλύπτουσα γλοιώδης ουσία"> ID="1" ASSV="2">ΣΑΡΚΑ

(με τομή στην κοιλιακή χώρα)> ID="2">γαλαζωπή, διαφανής, λεία, λαμπερή> ID="3">βελούδινη, κέρινη, πιληματώδης> ID="4" ASSV="2">ελαφρώς αδιαφανής> ID="5" ASSV="2">αδιαφανής (1)"> ID="2">χωρίς αλλοίωση του αρχικού χρώματος> ID="3">ελαφρά αλλοίωση χρώματος"> ID="1">ΧΡΩΜΑ ΚΑΤΑ ΜΗΚΟΣ ΤΗΣ ΡΑΧΟΚΟΚΚΑΛΙΑΣ> ID="2">άνευ χρωματισμού> ID="3">ελαφρώς ροδόχρουν> ID="4">ροδόχρουν> ID="5">ερυθρό (1)"> ID="1">ΟΡΓΑΝΑ> ID="2">νεφρά και υπολείμματα άλλων οργάνων λαμπερού κόκκινου χρώματος καθώς και το αίμα στο εσωτερικό της αορτής> ID="3">νεφρά και υπολείμματα άλλων οργάνων θαμπού ερυθρού χρώματος αίμα αποχρωματιζόμενο> ID="4">νεφρά, υπολείμματα άλλων οργάνων και αίμα ωχρού ερυθρού χρώματος> ID="5">νεφρά, υπολείμματα (1) άλλων οργάνων και αίμα καστανωπού χρώματος"> ID="2" ASSH="4">ΚΑΤΑΣΤΑΣΗ"> ID="1" ASSV="2">ΣΑΡΚΑ> ID="2">συμπαγής και ελαστική> ID="3">μειωμένη ελαστικότητα> ID="4">ελαφρώς μαλακή (πλαδαρή)

μειωμένη ελαστικότητα> ID="5">μαλακή (πλαδαρή) (1)

τα λέπια αχωριζόμενα εύκολα από το δέρμα"> ID="2">επιφάνεια λεία> ID="4">κέρινη (βελούδινη) και θαμπή επιφάνεια> ID="5">επιφάνεια κοκκιώδης"> ID="1">ΡΑΧΟΚΟΚΚΑΛΙΑ> ID="2">σπάζει αντί να αποχωρίζεται> ID="3">προσκολλημένη> ID="4">λίγο προσκολλημένη> ID="5">μη προσκολλημένη (1)"> ID="1">ΠΕΡΙΤΟΝΑΙΟ> ID="2">πλήρως προσκολλημένο στη σάρκα> ID="3">προσκολλημένο> ID="4">λίγο προσκολλημένο> ID="5">μη προσκολλημένο (1)"> ID="2" ASSH="4">ΟΣΜΗ"> ID="1">ΒΡΑΓΧΙΑ, ΔΕΡΜΑ, ΚΟΙΛΙΑΚΗ ΚΟΙΛΟΤΗΣ> ID="2">θαλασσίων φυκών> ID="3">ούτε θαλασσίων φυκών, ούτε άσχημη> ID="4">ελαφρώς στιφή> ID="5">στιφή (1)"">

(1) Ή σε κατάσταση προχωρημένης αποσυνθέσεως.

ΠΑΡΑΡΤΗΜΑ Β

ID="1"> ΠΙΝΑΚΑΣ ΜΕΓΕΘΩΝ

"(χγρ. ιχθείς)"" ID="1">Μέγεθος 1> ID="2">7 και πλέον> ID="3">5 και πλέον> ID="4">1 και πλέον> ID="5">0,5 και πλέον"> ID="1">Μέγεθος 2> ID="2">από 4 μέχρι 7> ID="3">από 3 μέχρι 5> ID="4">από 0,4 μέχρι 1> ID="5">από 0,35 μέχρι 0,5"> ID="1">Μέγεθος 3> ID="2">από 2 μέχρι 4> ID="3">από 1,5 μέχρι 3> ID="4">από 0,25 μέχρι 0,4> ID="5">από 0,2 μέχρι 0,35"> ID="1">Μέγεθος 4> ID="2">από 1 μέχρι 2> ID="3">μικρότερο από 1,5> ID="4">μικρότερο από 0,25> ID="5">μικρότερο από 0,2"> ID="1">Μέγεθος 5> ID="2">μικρότερο από 1">

"(χγρ. ιχθείς)"" ID="1">Μέγεθος 1> ID="2">0,6 και πλέον> ID="3">2 και πλέον> ID="4">0,5 και πλέον"> ID="1">Μέγεθος 2> ID="2">από 0,4 μέχρι 0,6> ID="3">μικρότερο από 2> ID="4">από 0,2 μέχρι 0,5"> ID="1">Μέγεθος 3> ID="2">από 0,3 μέχρι 0,4> ID="4">από 0,1 μέχρι 0,2"> ID="1">Μέγεθος 4> ID="2">μικρότερο από 0,3> ID="4">μικρότερο από 0,1">

"" ID="1">Μέγεθος 1> ID="2">0,125 και πλέον> ID="3">8 ή λιγότερα> ID="4">0,60 και πλέον> ID="5">17 ή λιγότερα"> ID="1">Μέγεθος 2> ID="2">από 0,085 μέχρι 0,125> ID="3">από 9 μέχρι 12> ID="4">από 0,040 μέχρι 0,060> ID="5">από 18 μέχρι 25"> ID="1">Μέγεθος 3> ID="2">μικρότερο από 0.085> ID="3">13 και περισσότερα> ID="4">από 0,030 μέχρι 0,040> ID="5">από 26 μέχρι 33"> ID="1">Μέγεθος 4> ID="4">μικρότερο από 0,030> ID="5">34 και περισσότερα">

"" ID="1">Μέγεθος 1> ID="2">0,40 και πλέον> ID="3">25 ή λιγότερα> ID="4">μεγαλύτερο από 1,2"> ID="1">Μέγεθος 2> ID="2">από 0,020 μέχρι 0,040> ID="3">από 26 μέχρι 50> ID="4">0,6 μέχρι 1,2"> ID="1">Μέγεθος 3> ID="2">μικρότερο από 0,020> ID="3">51 και περισσότερα> ID="4">0,250 μέχρι 0,6"> ID="1">Μέγεθος 4> ID="4">μικρότερο από 0,250">

>